31997R2495
L 343/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2495/97 НА КОМИСИЯТА
от 12 декември 1997 година
относно изменение на Регламент (ЕО) № 1460/96 за установяване на подробни правила за изпълнение на преференциалните търговски мерки, прилагани за някои стоки, получени след преработката на селскостопански продукти, предвидени в член 7 от Регламент (ЕО) № 3448/93 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 3448/93 на Съвета от 6 декември 1993 г. за определяне на търговския режим, приложим за някои стоки, получени след преработката на селскостопански продукти (1), и по-специално член 8, параграф 3, първа алинея от него,
като има предвид, че член 10 от Регламент (ЕО) № 1460/96 на Комисията от 25 юли 1996 г. за установяване на подробни правила за изпълнение на преференциалните търговски споразумения, прилагани за някои стоки, получени след преработката на селскостопански продукти, предвидени в член 7 от Регламент (ЕО) № 3448/93 на Съвета (2), установява правила за управление на тарифни квоти;
като има предвид, че след приемането на въпросния регламент Регламент (ЕИО) № 2454/93 на Комисията от 2 юли 1993 г. относно установяване на разпоредби за изпълнението на Регламент (ЕИО) № 2913/92 на Съвета за създаване на Митнически кодекс на Общността (3), последно изменен с Регламент (ЕО) № 1427/97 (4), обединява правилата относно управлението на тарифните квоти, които трябва да бъдат използвани, следвайки хронологичния ред на датите на приемане на декларациите за пускане в свободно движение; като има предвид, че сегашният текст на член 10 от Регламент (ЕО) № 1460/96 на Комисията следва да бъде заменен от препратка към членове 308а-308в от Регламент (ЕО) № 2454/93;
като има предвид че мерките, предвидени в настоящия регламент, са в съответствие със становището на Управителния комитет за хоризонтални въпроси, засягащи търговията с преработени селскостопански продукти, които не са изброени в приложение II,
ПРИЕ НАСТОЯЩИЯ РЕГЛАМЕНТ:
Член 1
Член 10 от Регламент (ЕО) № 1460/96 се заменя със следния текст:
„Член 10
Тарифните квоти, включени в настоящия регламент, се управляват от Комисията в съответствие с разпоредбите на членове 308а-308в от Регламент (ЕИО) № 2454/93 на Комисията (5).
Член 2
Настоящият регламент влиза в сила на третия ден след публикуването му в Официален вестник на Европейските общности.
Той се прилага от 1 януари 1998 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 декември 1997 година.